钦定古今图书集成/明伦汇编/官常典/第634卷 > 独孤永业
## 钦定古今图书集成/明伦汇编/官常典/第634卷 > 独孤永业

按《北齐书》本传，“永业字世基，中山人。乾明初，迁洛州
刺史，又转左丞，刺史如故。宜阳深在敌境，周人于黑
涧筑城戍以断粮道，永业亦筑镇以抗之，治边甚有
威信。迁行台尚书。至河清三年，周人寇洛州，永业恐
刺史段思文不能自固，驰入金墉助守。周人为土山
地道，晓夕攻战，经三旬，大军至，寇乃退。永业久在河”
南，善于招抚，归降者万计，选其二百人为爪牙，每先
锋以寡敌众，周人惮之。